Eva Briegel

Eva Briegel naixita de Leonbergo 3 d'aviento de 1978 ye una cantaire alemana de pop-rock  d'o grupo Juli.

 Biografía 
A familia d'Eva Briegels viviba en Böblingen cuan ella naixió, pero en l'anyo 1982 cuan Eva teneba 3 anyos se tresladoron ta Langgöns (Hesse). Eva creixió con os suyos pais y o suyo chirmán mayor en ista localidat. Allí dende l'anyo 1985 prencipió a ir a la escuela primaria y dimpués dende l'anyo 1989 se tresladó a la escuela Anne-Frank en a vecina ciudat de Linden. Dimpués d'un anyo en a Escuela Superior Segundaria (Liebigschule) en Gießen, prencipio en 1998 os estudios de bachillerato en a Gesamtschule de Gießen-Ueste, graduando-se en ista escuela.

Ya en os suyos zaguers anyos en a escuela, cantó en diferents grupos y s'intresó en gran mesura por a suya carrera musical. Manimenos prencipió a carrera d'historia de l'arte en a Universidat de Heidelberg, albandonando a carrera o primer semestre. Dimpués tornó ta Gießen y pasó cuantos anyos en a Universidat de Gießen, estudiando diferents asignaturas, pero nunca no remató a carrera. Tanimientres treballó vendendo ordinadors y como cambrera en una tabierna.

Carrera musical
En l'anyo 2000 a discografica Goodwell Music s'intresó por Eva ta reemplazar a la cantaire Miriam Adameit en o grupo Sunnyglade. Ella acepto a oferta y se convertió en a nueva cara d'o grupo. Con o cambio de nombre d'o grupo por Juli en l'anyo 2001 se reforzó a unión entre o grupo y a cantaire, encara mas dimpués d'o gran exito d'o primer single Perfekte Welle d'o suyo disco  Es ist Juli (en o que Eva Briegel participó en a creyación de siet d'as doce cancions que incluiba). En octubre de 2006 amaneixió lo suyo zaguer disco Ein neuer Tag. Encara que o grupo cantaba en anglés antis d'a plegata d'Eva, prencipioron con o suyo cambio de nombre tamién a cantar en alemán. Eva Briegel dició sobre l'uso de l'alemán en as suyas cancions: "No miramos de trobar os nuestros oríchens u bellacosa pareixita -nomás cantamos en alemán porque no somos tan buenos en anglés ta expresar en as nuestras cancions lo que sentimos"

 Discografía 
 Singles con Juli 
 Anyo títol Publicato en 2004 Perfekte WelleEs ist Juli 28 de chunio de 2004 Geile ZeitEs ist Juli 15 de noviembre de 2004 2005 Regen und MeerEs ist Juli Mayo de 2005 WarumEs ist Juli 15 d'agosto de 2005 NovemberEs ist Juli 11 de noviembre de 2005 2006 Dieses LebenEin neuer Tag 22 de setiembre de 2006 Wir beideEin neuer Tag 15 d'aviento de 2006 2007 ZerrissenEin neuer Tag 27 d'abril de 2007 Ein neuer TagEin neuer Tag 21 de setiembre de 2007

 Albums con Juli 
200px|thumb|Eva Briegel en 2008
 Anyo títol Publicato 2004 Es ist Juli20 de setiembre de 2004 700.000 2006 Ein neuer Tag13 d'octubre de 2006 +500.000 2007 Ein neuer Tag – live28 de setiembre de 2007 +150.000

 Colaboracions 

 Anyo títol Publicato en 2004 Half a StepHacienda feat. Eva Briegel This Very Moment (Album) 2007 StolenDashboard Confessional feat. Juli Dusk and Summer (Album)Stolen (Single) 2008 Diese LebenRhythms del mundo feat. Juli Cubano Aleman (Album)Diese Leben (Single)

 Atras actividaz 

 En o verano de 2004 colaboró con l'album dance This Very Moment d'o prochecto musical Hacienda de Finger & Kadel entrepitando a canción Half a Step.
 Eva Briegel ye una reconoixita vechetariana. En aviento de 2006 protagonizó una campanya publicitaria d'a protectora d'animals PETA (People for the Ethical Treatment of Animals) en favor d'o vechetarianismo, a on que apareixeba en un anuncio vestita con una col. PETA-Interview
 Eva refirma una campanya en favor d'o medio ambient en a que se plantan árbols en Panamá en compensación por as emisions de CO2 que s'emiten en os suyos conciertos y chiras.
 En l'anyo 2008 desarrolló lo papel principal en o vidio musical Trauriges Mädchen (en aragonés Mesacha trista) de Sven van Thom.

 Vinclos externos 
  Pachina oficial de Juli.

 Referencias 

Categoría:Cantaires en alemán
Categoría:Cantaires d'Alemanya
Categoría:Naixius de Baden-Wurtemberg
Categoría:1978 (naixencias)